Рус мәктәпләрендә укучы татар балаларына  әдәбият укыту программасы 8 сыйныф, әдәбият
Аңлатма язуы.
Эш программасы статусы.

Эш программасы түбәндәге документларны исәпкә алып төзелә:

1. “Мәгариф турында” Россия Федерациясенең Законы (“Закон об образовании” Закон Российской Федерации)

2. “Мәгариф турында” Татарстан Республикасы Законы.

- 6 статья – белем алу теле (телләре)

-10 статья –уку-укыту программалары

- 32 статья – мәгариф учреждениесенең вәкаләтләре һәм җаваплылыгы.

3. ”Рус телендә урта(тулы) гомуми белем бирү мәктәбендә татар телен һәм әдәбиятын укыту программасы” 1-11 нче сыйныфлар. Татарстан Республикасы Мәгариф һәм фән министрлыгы тарафыннан тәкъдим ителгән, Казан, “Мәгариф” нәшрияты, 2010нчы ел. 
4. Дәреслек: Ф.Ф.Хәсәнова, ,Г.М.Сафиуллина, М.Я.Гарифуллина, Ә.Н.Сафиуллина  ”Татар әдәбияты” 8 нче сыйныф, Казан, “Мәгариф-Вакыт” нәшрияты, 2015нче ел, (2 кисәктә).
   Дәүләт программасы 8 нче сыйныфлар өчен елына 70 сәгатькә төзелгән, ләкин мәктәпнең укыту планы буенча елына 35 сәгать каралган булганга күрә, эш планы да шул норманы истә тотып төзелде. Программа буенча өйрәнелергә тиешле темалар сакланган хәлдә, аларга бирелгән вакытны яртылаш кыскартып төзергә туры килде. Шул исәптән Б.С.Ү., Д.Т.У. өйрәнү сәгате планга кертелмәде.8нче сыйныф өчен әзерләнгән календарь-тематик планның эчтәлеген мәктәптә үзләштерелергә, камилләштерергә тиешле гомумкүнекмәләр, әдәбият курсы буенча махсус белем һәм күнекмәләр тәшкил итә.
Рус мәктәбендә укучы татар балаларына  әдәбият укытуның максаты һәм бурычлары.
1. Укучының татар әдәби телен үзләштерүенә, текстны аңлап, сәнгатьле итеп, йөгерек укуына, дөрес яза белүенә, әдәби тел нормаларын саклап, төрле темаларга иркен сөйләшүенә ирешү.

2. Балаларны гомумән татар әдәбияты, халык авыз иҗаты, татар халкының җыр-музыкасы, театры, сынлы сәнгате белән таныштыру, күренекле язучылар һәм аларның әсәрләрен үзләштерүләренә ирешү.

3. Укучыларга татар халкының килеп чыгышы, тарихи язмышы, чит илләрдәге милләттәшләребез тормышы турында мәгълүматлар бирү.

4. Халык тарихын һәм мирасын өйрәнү аша яшьүсмерләрдә Ватанга, халыкка, туган илгә мәхәббәт, олыларга, кечеләргә һәм, гомумән, кешегә ихтирам, мәрхәмәтлелек , шәфкатьлелек тәрбияләү. Шулай ук хезмәт тәрбиясе һәм эстетик тәрбия бирү.

Аңлашыла ки, бу бурычлар, аерым-аерым күрсәтелсәләр дә, үзара тыгыз бәйләнгәннәр. Алар бердәм уку-укыту процессында гамәлгә ашырылалар, чөнки дәрестә белем бирү, шәхес формалаш​тыру бергә бәйләп алып барыла.

Программага әсәрләр киләчәк яшь буынны мәрхәмәтле, шәф​катьле, туган як табигатен саклаучы һәм яратучы, кешелекнең уңай сыйфатларына ия булган, милләт мәнфәгатьләрен яклардай кеше итеп тәрбияләү бурычларын күз алдында тотып сайланды.

Укучыларга рухи, милли һәм әхлак тәрбиясе бирүдә, аларны халкыбызга хезмәт итәрдәй шәхес буларак формалаштыруда бу әсәрләрнең роле зур. Яшь буынга милли яшәү рәвешен җиткерүдә, аның үзаңын үстерүдә, бу юнәлештә гамәли адымнар ясауга әзер​ләүдә әдәбият мөһим җирлек булып тора.

Башлангыч сыйныфлардагы эзлеклелекне дәвам иттереп, уку​чыларның белемнәрен тулыландыру максатыннан, халык авыз иҗатыннан да үрнәкләр алынды. Беренчедән, алар укучыларга фольклордан тулырак мәгъ​лүмат бирә, икенчедән, телгә караган белемнәрне гамәли яктан ны​гыту өчен материал буларак кулланыла.

Әдәби әсәрләрне өйрәнү барышында укучыларны сәнгатьле уку алымнарына өйрәтү дә әһәмиятле. Бу җәһәттән эш түбәндәге юнә​лешләрдә алып барыла:

· татар теленең үзенчәлекле авазларын әйтү күнекмәләре бул​дыру;

· суз басымын дөрес куя белү;

· логик басымны дөрес куя белү;

· җөмләне фразаларга бүлү һәм дөрес пауза белән уку;

· тавышны дөрес төшерә һәм күтәрә белү, интонацияне дөрес куллана белү күнекмәләре булдыру һ. б.

Программада  ятлау өчен әсәрләр, сөйләшү тематикасы, сыйныфтан тыш уку тематикасы тәкъдим ителә, уку​чыларның уку сыйфатын билгеләү максатында әдәби әсәрләр белән эшләүгә, әдәбият теориясеннән белем-күнекмәләр булдыруга таләп​ләр бирелә.

Матур әдәбиятны, шул рәвешле,  төрле яклап өйрәнү һәм үзләш​терү укучыларның сөйләм һәм язу күнекмәләрен камилләштерүгә ярдәм итә. Болар һәммәсе урта  белемгә ия булган яшьләр ана те​лендә фикерли,  иркен сөйләшә, дөрес яза белергә тиеш дигән мак​сатка ирешергә ярдәм итә.

Яңа уку елы башына укучыларның белем, осталык һәм күнекмәләренә кыскача характеристика.
1. Әкиятләр, аларның төрләрен, геройларның төп сыйфатларын аера белү. Язучылар язган әкиятләрнең үзенчәлекләрен белү.

2.  Табышмаклар, шарадалар һәм укучыларның тапкырлыгын, зирәклеген билгеләүдә аларның ролен аңлау.

3.  Хикәя, фантастик хикәя, повесть, нәсерне аера белү.

4. Автобиографик повестьнең, шигырь һәм поэманың, мәсәл жанрының үзенчәлекләрен белү.

5. Өйрәнгән әдәби әсәрнең эчтәлеген белү. Укылган текст буенча әңгәмәдә катнаша алу. 

6.Өйрәнелгән язучыларның тормыш һәм иҗат юлларының төп фактларын истә калдыру. 

7. Әдәби текстны кабул итү һәм анализлау, укыган буенча план төзү. Геройларга характеристика бирү. Әдәби әсәрдәге эпизодларны һәм геройларны чагыштыру, автор позициясен ачыклау. Әдәби әсәрнең сюжетын тотып ала белү.Әдәби әсәрләрдән сурәтләү чараларын таба белү.

8. Шигырьне яттан белү яки прозадан өзекне яттан сөйләү.

9. Балалар өчен басылган вакытлы матбугат материалларын уку һәм файдалана алу.

10. Аңлап, йөгерек, сәнгатьле уку, уку тизлеге 1 минутка 80-85 сүздән ким булмаска тиеш. Аңлап һәм эчтән шома уку күнекмәләренә ия булу. Дөрес, тиешле тон һәм интонацияне сайлап, сәнгатьле уку ярдәмедә текстның эчтәлеген төшендерә алу

8нче класс укучыларның белем дәрәҗәсенә таләпләр.

Татар халык авыз иҗаты жанрларыннан:

· әкиятләр, аларның төрләрен, геройларның төп сыйфат​ларын аера белү;

· язучылар язган әкиятләрнең үзенчәлекләре;

· дөнья халыклары әкиятләре;

· мәкальләр һәм табышмаклар. Укучыларның тапкырлы​гын, зирәклеген билгеләүдә аларның роле;

· җырлар  һәм аларның төрләрен аера белү;
· бәетләр, аларда сурәтләнгән вакыйгала.
Әдәбият теориясеннән;

· хикәя, фантастик хикәя, очерк, повесть, нәсерне аера белү;

· автобиографик повесть;

· шигырь һәм поэманың үзенчәлекләрен белү;

· комедия жанры турында аңлатып бирү;
· әдәби әсәрнең сюжетын тотып ала белү;

· уңай герой, лирик герой төшенчәләрен аера белү;

· әдәби әсәрләрдән сурәтләү чараларын таба белү. 
Татар мәдәниятеннән:

· татар халкының гаилә-көнкүреш, гореф-гадәт һәм йола​ларын аңлата белү;

· милли орнаментларны аера белү;

· әдәбиятка бәйле рәвештә балет, опера, сынчы кебек терминнарны аңлатып бирә белү сорала.

Сөйләм эшчәнлегенә:

· текстның исеме, андагы таныш сүзләр ярдәмендә укучыларның эчтәлекне аңлаулары;

· укылган текст турында әңгәмәдә катнаша алу, сөйләмдә гади һәм җәенке җөмләләрдән файдалана алу;

· өйрәнелгән язучылар турында сөйләп бирү;

· укылган текстның эчтәлеген сөйли һәм нәтиҗә ясый белү, аңа үз мөнәсәбәтеңне белдерә алу;

· тәкъдим ителгән ситуация, тема яки рәсем турында 12-14 җөмләдән торган текст белән сөйли белү;

· уку һәм сөйләм барышында орфоэпик нормаларны саклау;

· балалар өчен басылган вакытлы матбугат материалларын уку һәм файдалана белү.

Уку елы ахырында укучылардан көтелгән нәтиҗә:

· сүз сәнгатенең образлы табигате;

· өйрәнгән әдәби әсәрнең эчтәлеге;

· классик әдипләрнең тормыш һәм иҗат юлларының төп факторлары;

· өйрәнгән әдәби-теоретик төшенчәләр;

· әдәби текстны кабул итү һәм анализлау;

· әдәби текстның мәгънәви өлешләрен аерып чыгару, укыган буенча тезислар һәм план төзү;

· әдәби әсәрнең төрен һәм жанрын ачыклау;

· укыган әсәрнең темасын, проблемасын, идеясын ачыклау;

· геройларга характеристика бирү;

· сюжет, композиция үзенчәлекләрен, махсус сурәтләү чараларының ролен ачу;

· әдәби әсәрдәге эпизодларны һәм геройларны чагыштыру;

· автор позициясен ачыклау;

· укыганга үзеңнең мөнәсәбәтеңне белдерү;

· әсәрне (өзекне) сәнгатьле итеп уку;

· кабатлап сөйләүнең төрләреннән файдалану;

· өйрәнелгән әсәргә бәйле телдән һәм язмача фикерне белдерү;

· укыган әсәр буенча фикер алышуда катнашу, фикерләреңне дәлилли белү;

· татар әдәби теленең нормаларына нигезләнеп, кирәкле темага телдән һәм язмача бәйләнешле текст төзү;

· аерым автор, аның әсәре, гомумән әдәбият турында кирәкле белешмә әдәбият, вакытлы матбуга, интернет чаралары һ.б. аша эзләү.

Программаның эчтәлеге.

8 сыйныфта укылырга тиешле әсәрләрнең исемлеге:

Татар әдипләренең әсәрләре: 

Г.Тукай “Пар ат”; 

Г. Ибраһимов “Алмачуар”; 

Ш. Камал “Буранда”; 

С. Хәким “Җырларымда телим”; 

Ф. Хөсни “Сөйләнмәгән хикәя”; 

Ш. Маннур “Муса”(өзек); 

Г. Афзал “Юл газабы”, “Йөз кабат”; 

М. Мәһдиев “Кеше китә, җыры кала” (өзек); 

Ф. Садриев “Бәхетсезләр бәхете” (өзек); 

М. Әгъләм “Каеннар илендә”; 

Р. Харис “Ике гөл” 

Т. Миңнуллин “Моңлы бер җыр”(өзек).

Биографик белешмәләр: Г. Афзал, Ф. Садриев, М. Әгъләмов, Т. Миңнуллин (бер әсәр буларак исәпләнә).

Рус  язучыларының тәрҗемә әсәрләре: А. Куприн “Олеся”(өзек).
	№
	Төп темалар
	Сәг.

	1
	Татар халык авыз иҗаты. Бәетләр.Мөнәҗәтләр. XVII, XVIII, XIX йөз әдәбиятларына күзәтү.
	4

	2
	Г.Тукай иҗаты. “Пар ат”шигыре.
	2

	3
	Г.Ибраһимов. “Алмачуар”
	2

	4
	Шәриф Камал. “Буранда”
	1

	5
	С.Рәмиев, Ш.Бабич, Н.Думави
	2

	6
	Сибгат Хәким иҗаты.
	1

	7
	Фатих Хөсни “Сөйләнмәгән хикәя”

	1

	8
	Ш.Маннур “Муса”
	2

	9
	Г.Афзал “Юл газабы”, “Йөз кабат”

	1

	10
	М.Мәһдиев “Кеше китә, җыры кала”
	2

	11
	М.Әгъләмов ”Каеннар илендә”
	1

	12
	Фоат Садриев “Бәхетсезләр бәхете”
	2

	13
	Р. Харис “Ике гөл”, “Тукайның мәхәббәт төшләре”
	2

	14
	Мирхәйдәр Фәйзи “Галиябану”
	2 

	15
	Т.Миңнуллин “Моңлы бер җыр”
	2

	16
	20 нче гасыр татар шигърияте. Р.Фәйзуллин.
	1

	17
	Г.Рәхим иҗаты
	1

	18
	Р.Гаташ иҗаты
	1

	19
	Р.Мингалим, Р.Вәлиев иҗаты
	1

	20
	Татар хикәяләре
	1

	22
	Тәрҗемә әсәрләр. Куприн “Олеся”
	1

	23
	Әдәби музейлар.
	1

	24
	Л.Шагыйрьҗан. Рухи икмәк.
	1

	
	Барысы:
	35сәг.


                                                                      Укыту – методик комплекты
1. ”Рус телендә урта(тулы) гомуми белем бирү мәктәбендә татар телен һәм әдәбиятын укыту программасы” 1-11 нче сыйныфлар. Татарстан Республикасы Мәгариф һәм фән министрлыгы тарафыннан тәкъдим ителгән, Казан, “Мәгариф” нәшрияты, 2010нчы ел.

2. Дәреслек: Ф.Ф.Хәсәнова, ,Г.М.Сафиуллина, М.Я.Гарифуллина, Ә.Н.Сафиуллина  ”Татар әдәбияты” 8 нче сыйныф, Казан, “Мәгариф-Вакыт” нәшрияты, 2015нче ел, (2 кисәктә).
3. “Урта мәктәптә татар әдәбиятын укыту методикасы” Д.Ф.Заһидуллина. Казан”Мәгариф” нәшрияты, 2000нче ел.

4. “Мәгариф” журналы.

5. “Татар балалар әдәбияты” Л.И.Минһаҗева, И.Х. Мияссарова. Казан “Хәтер” нәшрияты, 2009нчы ел.
Укуны  бәяләү.

Укучыларның 1 минутка уку тизлеге түбәндәгечә бәяләнә:
	Класслар
	Иҗек саны
	Сүз саны

	VIII-IX


	160-220
	90-110


Искәрмә. Эчтән уку тизлеге, кычкырып уку белән чагыштырганда, 5-7 нче классларда – 30-40 процентка, ә 8-9 нчы классларда 40-50 процентка югарырак була.

Уку барышында үтәлергә тиешле фонетик, орфоэпик, пунктуацион, грамматик таләпләрнең үтәлешенә нигезләнеп, бәяләр куелырга мөмкин.

	№
	Таләпләр
	Билге

	1.

2.
	Шул сыйныфка таләп ителгән күләмдәге сүзләр (текст) тиз, ачык, дөрес әйтелеп, фикер аңлаешлы бирелсә, ягъни:

· фонетик үзенчәлекләр (хәрефләрнең укылыш үзенчәлекләре) дөрес бирелсә;

· татар әдәби теленең орфоэпик нормалары (сүзнең язылыш һәм әйтелеш үзенчәлекләре) сакланса;

· җөмләләр сөйләмнең төп структур берәмлекләренә (сүзләр – иҗекләргә, җөмлә - сүз тезмәләре һәм сүзләргә, мәгънәле кисәкләргә) дөрес бүленсә;

· тукталышлар (паузалар) дөрес ясалса, сүз басымы һәм логик басым дөрес укылса яисә куелса,

· интонацион яктан тексттагы җөмләләр дөрес тавыш белән укылса;

Укытучының текст эчтәлегеннән чыгып бирелгән сорауларына төгәл җавап бирелсә;
	“5”ле билгесе куела.

	1.

2.
	Таләп ителгән күләмдәге сүзләр (текст) тиешле тизлектә укылса, ләкин кайбер сүзләрнең әйтелешендә фонетик, орфоэпик үзенчәлекләр тиешенчә үтәлмәсә, ягъни:

· кайбер сүзләрне укыганда, сүзләрнең укылыш үзенчәлекләре орфоэпик нормаларга туры килмәсә;

· сөйләмнең структур бүленешендә кайбер хаталар булса;

· җөмләне укыганда, интонацион яктан 1-2 төгәлсезлек җибәрелсә;

Укытучының  сорауларына төгәл җавап бирелсә;
	“4”ле билгесе куела.

	1.

2.

3.
	Уку тизлеге вакыт чикләренә сыймаса һәм уку барышында 3-4 фонетик, 2-3 орфоэпик хата җибәрелсә;

Текст сөйләм берәмлекләренә тиешенчә бүленмәү сәбәпле, интонация төгәл бирелмәсә;

Текстны аңлап та, сорауларга бирелгән җавапларда төгәлсезлекләр булса;
	“3”ле билгесе куела.

	1.

2.

3.

4.
	Тиешле тизлектә уку күнекмәләре булмаса;

Уку барышында үтелгән орфограммаларда төгәлсезлекләр күп кабатланса;

Уку барышында җибәрелгән фонетик, орфоэпик, интонацион хаталар текст эчтәлеген аңлауга комачауласа;

Текст эчтәлеге буенча бирелгән сорауларга өлешчә генә җавап алынганда.
	“2”ле билгесе куела.


Телдән җавапларны бәяләү.

Телдән җавап бирү – тәкъдим ителгән теманы сөйләү формасында була.

М а т е р и а л:

1) программа материалы буенча бирелгән яисә үзе сайлап алган тема;

2) эчтән укылган текстның (нигездә, әдәби әсәрдән яисә әдәбият дәреслегеннән алынган, күрсәтелгән яисә үзе сайлап алган) эчтәлеге.

С ө й л ә ү г ә    б и р е л ә    т о р г а н    в а к ы т:

VIII класста 4-7 минут,

Әдәбият дәфтәренә таләпләр

Әдәбият дәфтәрендә һәр уку елы дәвамында түбәндәге төп язмалар була:

1) планнар 

2) эчтәлекне хикәяләп язу
3) цитаталар (күчереп язу)
4) аңлатмалар  (сүз һәм төшенчәләргә)
5) фикер язмалары (үз фикереңне язып кую)
6) укучы үзе иҗат иткән әдәби әсәрләр (хикәяләр, шигырьләр, мәзәкләр, сценарийлар 
7)  халык авыз иҗатыннан җирле материаллар
8) конспектлар (8-11 кл.)
9) рефератлар (8-11 кл.).
Әдәбият дәфтәрендә бары тик программа материалын үзләштерүгә һәм аны язып бирә белергә өйрәтә торган язмалар гына булырга тиеш. Язма эшләр сочинение таләпләре белән бәяләнә. 

Сочинениене бәяләү

1.
Язманың эчтәлеге темага тулысынча туры килсә, фактик ялгышлары булмаса, бай телдә, образлы итеп язылса, стиль бердәмлеге сакланса, «5» ле куела. (Бер орфографик яисә ике пунктуацион (грамматик) хата булырга мөмкин.)

2.
Язманың эчтәлеге нигездә темага туры килсә, хикәяләүдэ зур булмаган ялгышлыклар күзәтелсә, бер-ике фактик хата җибәрелсә, теле бай, стиль ягы камил булып, ике орфографик, өч пунктуацион (грамматик) яисә бер-ике сөйләм ялгышы булса, «4» ле куела.
3.
Эчтәлекне бирүдә җитди ялгышлар, аерым фактик төгәлсезлекләр булса, хикәяләүдә эзлеклелек югалса, сүзлек байлыгы ярлы булса, стиль бердәмлеге дөрес сакланмаган җөмләләр очраса, өч орфографик, дүрт пунктуацион (грамматик) яисә өч-дүрт сөйләм хатасы булса, «3» ле куела.
4.
Язма темага туры килмичә, фактик төгәлсезлекләр күп булып, план нигезендэ язылмаса, сүзлек байлыгы бик ярлы булса, текст кыска һәм бер типтагы җөмләләрдән торып, сүзләр дөрес кулланылмаса, стиль бердәмлеге сакланмаса, биш орфографик, сигез пунктуацион (грамматик) яисә дүрт—алты сөйләм хатасы булса, «2» ле куела.
Укуга карата төп таләп – сәнгатьле уку.

Уку материалы:

1. Укучы үзе язган текст яки сочинение.

2. Әдәби әсәрдән, публицистик һәм фәнни хезмәттән өзек.

Материалның күләме:

Һәр класс өчен билгеләнгән сочинение күләме икеләтә алына.

Материалны сайлап алу:

1. Укучы үзе сайлый, үзе теләгән текстны укый.

2. Укытучы күрсәтмә бирә.

Укуны әдәбият фәне буенча бәяләү өчен таләпләр:

1. Уку тел (грамматика) фәне буенча уңай билге куярлык булсын.

2. Сәнгатьле  яисә логик сәнгатьле (текстның характерыннан чыгып) башкарылсын.

3. Уку интонациясен бөтен текстка һәм аның аерым өлешләренә карата укучы аңлатып бирә белсен.

И с к ә р м ә. Уку интонациясен аңлатканда:

VIII класста авторның тексттагы эчтәлеккә мөнәсәбәтен чагылдыру дәрәҗәсенә бәйләп аңлату да таләп ителә.

Соңгы ике таләптән берсенең үтәлмәве тел буенча куелган билгене – бер баллга, икесенең дә кимчелекле үтәлүе билгене ике баллга киметә. Икесе дә бөтенләй үтәлмәгән булса, әдәбияттан “2”ле куела.
Рус мәктәбенең 8нче  сыйныфында укучы татар балалары өчен татар әдәбиятыннан якынча календарь-тематик дәресләр планы.

	№
	Дәреснең темасы           
	Сәгать саны
	Дәрес тибы
	Укучыларның эшчәнлеге
	Контроль төре
	Үткәрү   вакыты

	
	
	
	
	
	
	план
буенча
	факт 
буенча

	1
	Халык авыз иҗаты. “Сөембикә” бәете. 
	1
	Катнаш дәрес
	Сүзлек өстендә эш. Татар халык авыз иҗаты турында укытучы сүзе, әңгәмә. Үткәннәрне кабатлау. Бәетләр турында төшенчә бирү. Бәетнең эчтәлеге белән танышу,  уку, бәетне магнитофон язмасында тыңлау, сүзлек эше, сорауларга җавап, рәсемнәргә нигезләнеп сөйләү. Бәетнең темасын билгеләү. Бәетнең сәнгатьчә эшләнеше. Сөембикә образында гүзәллек белән легендарлык, бөеклек белән фаҗиганең бергә үрелеше.
 Тел культурасын баету, фикерләү сәләтен үстерү. Халык авыз иҗаты әсәрләрен өйрәнү аша матур әдәбият дөньясына керергә әзерләү.Бәетләрнең лиро-эпик жанр булуын белү. Бәет жанрының үзенчәлеге. Сәнгатьле уку күнекмәләрен камилләштерү, бәетләрдә сурәтләнгән вакыйгаларны белү.
	
	5/09
	5/09

	2
	Бәетләр.
	1
	Яңа материалны өйрәтү
	Бәетнең темасын билгеләү. Бәетнең сәнгатьчә эшләнеше.Сорауларга җавап бирү.
Сәнгатьле уку күнекмәләрен камилләштерү, бәетләрдә сурәтләнгән вакыйгаларны белү.
	Тест.
	12/09
	12/09

	3
	Мөнәҗәтләр.
	1
	Яңа материалны өйрәтү
	Өй эше тикшерү.Укытучы сүзе, сүз​лек өстендә эш, сән​гатьле уку, әңгәмә кору, сорауларга җавап, презентация карау, мөнәҗәт турында төшенчә бирү.
Тел культурасын баету, фикерләү сәләтен үстерү. Халык авыз иҗаты әсәрләрен өйрәнү аша матур әдәбият дөньясына керергә әзерләү. Мөнәҗәтләрнең лирик жанр булуын белү. Жанрының үзенчәлеге. Сәнгатьле уку күнекмәләрен камилләштерү, мөнәҗәтләрдә сурәтләнгән вакыйгаларны белү.
	
	19/09
	19/09

	4
	XVII, XVIII, XIX йөз әдәбиятларына күзәтү.
	1
	Яңа материалны өйрәтү
	Өй эше тикшерү.  XVII, XVIII, XIX йөз әдәбиятлары турында мәгълүмат бирү.Сүзлек өстендә эш. Текстларны уку, әңгәмә кору. XVII, XVIII, XIX йөз әдәбиятлары турында белү. Дастан, гаруз, газәл жанрлары турында белү.Сайади,Т.Ялчыгол, Акмулла, Ф.Кәрими кебек тарихи шәхесләр турында мәгълүмат алу.
	Проект эше.
	26/09
	26/09

	5
	Г.Тукай. “Пар ат” шигыре.
	1
	Катнаш дәрес.
	Өй эше тикшерү.Сүзлек өстендә эш, сораулар буенча әң​гәмә, Образларга тулы тасвирлама бирү.Сәнгатьле  уку күнекмәләрен камилләштерү. Шигырьгә анализ ясый белү. Ритм, рифмана билгели белү.
	
	3/10
	3/10

	6
	“Бер татар шагыйренең сүзләре” шигыре.
	1
	Катнаш дәрес.
	Өй эше тикшерү. Презентация карау. Тукайның әдәби мирасы  турында әңгәмә.

Сәнгатьле  уку күнекмәләрен камилләштерү. Шигырьгә анализ ясый белү. Тел культурасын баету, фикерләү сәләтен үстерү.Тукай турында мәгълүматлы булу, башка язучыларның фикерләре белән танышу.
	Сорау төзү.
	10/10
	10/10

	7
	Галимҗан Ибраһимов . “Алмачуар” хикәясе.
	1
	Яңа материалны өйрәтү
	Өй эше тикшерү. Тормыш юлы һәм иҗаты турында белешмә. Әдәбиятны үстерүдәге эшчәнлеге. Сүзлек эше, сайлап уку, әңгәмә,  презентация карау.Тормыш юлы һәм  иҗатының төп фактларын истә калдыру. Хронологик таблица төзү. Сәнгатьле  уку күнекмәләрен камилләштерү. Текстның эчтәлеген сөйли белү. Текст эчтәлегенә карата бирелгән сорауларга җавап бирү. Сөйләм телен баету
	Тест
	17/10
	17/10

	8
	“Алмачуар” хикәясе.
	1
	Катнаш дәрес.
	Өй эше тикшерү. Монологик сөйләм күнегүләре, презентация карау.  
Лексиканы белү, текстның эчтәлеген сөйли белү, текст эчтәлегенә карата бирелгән 

 сорауларга җавап бирү, сөйләм телен баету, татар халкының гореф– гадәтләрен,  йолаларын  аңлата белү.
	Өзек ятларга.
	24/10
	24/10

	9
	Шәриф Камал. “Буранда...” хикәясе.
	1
	Яңа материалны өйрәтү
	Өй эше тикшерү. Тормыш юлы һәм иҗаты турында белешмә. Әсәрне сәнгатьле уку, әңгәмә, эчтәлеген сөйләү. Сүзлек эше, уку(аның төрләре), эчтәлеген аңлау,  монологик сөйләм күнегүләре. Лексиканы белү. Текстның эчтәлеген сөйли белү. Текст эчтәлегенә карата бирелгән сорауларга җавап бирү. Сөйләм телен баету.
	Тест, 10мин.
Проект эше.
	31/10
	31/10

	10
	С.Рәмиев, Ш.Бабич иҗаты.
	1
	Яңа материалны өйрәтү
	Өй эше тикшерү.Тормыш юлы һәм иҗаты  турында төшенчә, презентация карау.  Сүзлек эше,  дәреслектән уку,  монологик сөйләм күнегүләре
Хронологик таблица төзү.

Язучының тормыш юлы һәм  иҗатының төп фактларын истә калдыру. Татар әдәбятын үстерүдәге роле, сөйләм телен үстерү.
	
	14/11
	14/11

	11
	Н.Думави “Су кызы”.
	1
	Яңа материалны өйрәтү
	Өй эше тикшерү.Уку, аның төрләре, эчтәлек буенча фикер алышу, сүзлек эше, сурәтләү чараларын табу,  кул эшләре, китап уку турында әңгәмә.Лексиканы белү, текстның эчтәлеген сөйли белү, текст эчтәлегенә карата бирелгән  сорауларга җавап бирү,сөйләм телен баету,
	
	21/11
	21/11

	12
	Сибгат Хәким , М.Вәлиев иҗаты.
	1
	Катнаш дәрес
	Өй эше тикшерү.Лексиканы белү, текстның эчтәлеген сөйли белү, текст эчтәлегенә 

 карата бирелгән сорауларга  җавап бирү, сөйләм телен баету.

	Шигырьне ятлау.
	28/11
	28/11

	13
	Фатих Хөсни “Сөйләнмәгән хикәя”
	1
	Катнаш дәрес
	Сүзлек эше, сайлап уку, әңгәмә, сурәтләү чараларын табу. Лексиканы белү, текстның эчтәлеген сөйли белү, текст эчтәлегенә карата бирелгән  сорауларга җавап бирү,сөйләм телен баету, план төзү. Аннотация, рецензия язарга өйрәнү.
	
	5/12
	5/12

	14
	Ш.Маннур иҗаты.
	1
	Яңа материалны өйрәтү
	Өй эше тикшерү.Тормыш юлы һәм иҗаты  турында белешмә, сүзлек эше, уку, эчтәлек сөйләү.Хронологик таблица төзү. Язучының тормыш юлы һәм  иҗатының төп фактларын истә калдыру. Татар әдәбиятын үстерүдәге роле.
	
	12/12
	12/12

	15
	Ш.Маннур “Муса”
	1
	Яңа материалны өйрәтү
	Өй эше тикшерү. Әсәрне кычкырып уку, аңлауны тикшерү, әңгәмә үткәрү, эчтәлекне
 сөйләү, текст биремнәрен үтәү, сайлап уку, сүзлек эше. Әсәрдә образларның бирелеше, анализ. Эчтәлек буенча план төзү. Текст эчтәлегенә карата бирелгән сорауларга җавап 
бирү, укыган әсәрне бәяли белү, сөйләм телен  баету, лексиканы белү, эчтәлекне сөйли 
белү.
	
	19/12
	19/12

	16
	Г.Афзал “Юл газабы”, “Йөз кабат”.
	1
	Яңа материалны өйрәтү
	Өй эше тикшерү. Сүзлек өстендә эш, сәнгатьле итеп уку. Фикер алышу. Анафораны текстта билгели алу. Лирик жанрлары турында мәгълүматлы булу.
	
	26/12
	26/12

	17
	М.Мәһдиев “Кеше китә, җыры кала”
	1
	Яңа материалны өйрәтү
	Өй эше тикшерү. Фикер алышу. Презентация карау.
Тормыш юлы һәм  иҗатының төп фактларын истә калдыру. Хронологик таблица төзү. 
	
	16/01
	16/01

	18
	М.Мәһдиев “Кеше китә, җыры кала”
	1
	Катнаш дәрес.
	Өй эше тикшерү. Сәнгатьле һәм дөрес уку күнекмәләре булдыру, сорауларга җавап бирү, тел- сурәтләү чараларын табу. Геройларның  бирелеше, әсәрне анализлау алымнары
үрнәген бирү.
	Тест.
	
	

	19
	М.Әгъләмов ”Каеннар илендә”
	1
	Катнаш дәрес.
	Өй эше тикшерү. Сәнгатьле һәм дөрес уку күнекмәләре булдыру, сорауларга җавап бирү, тел- сурәтләү чараларын табу, лирик әсәрне анализлау алымнары үрнәген бирү.
Сәнгатьле шигырь ятлау. Шигырьне анализлау. Багышлама жанры.
	Проект эше.
	
	

	20
	Фоат Садриев “Бәхетсезләр бәхете”
	1
	Яңа материалны өйрәтү
	Өй эше тикшерү. Фоат Садриевның тормыш юлы һәм иҗаты турында белешмә, аның хезмәтләре. Сүзлек эше, уку, фикер алышу. Иҗат эшчәнлеге белән таныштыру. 

Сөйләм телен үстерү. Фикерләү телен үстерү.
	План.
	
	

	21
	Фоат Садриев “Бәхетсезләр бәхете”
	1
	Катнаш дәрес
	Өй эше тикшерү. Сәнгатьле һәм дөрес уку күнекмәләре булдыру, сорауларга җавап бирү, тел- сурәтләү чараларын табу. Геройларның  бирелеше, әсәрне анализлау алымнары үрнәген бирү.
	
	
	

	22
	Р. Харис “Ике гөл”.
	1
	Яңа материалны өйрәтү
	Өй эше тикшерү. Язучының тормыш юлы Һәм иҗаты турында белешмә. Әсәрне эчтән һәм кыч​кырып уку, сорауларга җавап,  Сүзлек өстендә эш, әңгәмә-анализ, сурәтләү чараларын табу. Язучының тормыш юлы һәм  иҗатының төп фактларын истә калдыру. Лексиканы белү. Текст эчтәлегенә карата бирелгән сорауларга җавап бирү.
Сөйләм телен баету. 
	
	
	

	23
	Р. Харис “Тукайның мәхәббәт төшләре”
	1
	Материалны ныгыту
	Өй эше тикшерү. Кычкырып уку, аңлауны тикшерү,  эчтәлекне сөйләргә 

өйрәнү, сорауларга җавап бирү, сайлап уку, сүзлек эше, укыган әсәрнең төп 

уен билгеләү, образга характеристика. Лексиканы белү. Текст эчтәлегенә карата бирелгән сорауларга җавап бирү.Сөйләм телен баету. 
	Сорауларга җавап.
	
	

	24
	Мирхәйдәр Фәйзи “Галиябану”
	1
	Яңа материалны өйрәтү
	Өй эше тикшерү. Әдипнең тормышы һәм иҗаты турында белешмә. Әсәрне 

кычкырып уку, аңлауны тикшерү, әңгәмә үткәрү, эчтәлекне сөйләү, текст 

биремнәрен үтәү, сайлап уку, сүзлек эше. Әсәрдә кешенең тормышка мөнәсәбәтен, җаваплылык хисен тасвирлау үзенчәлекләре.Язучының тормыш юлы һәм  иҗатының 
төп фактларын истә калдыру. Текст эчтәлегенәкарата бирелгән сорауларга җавап бирү , 
укыган әсәрне бәяли белү, сөйләм телен баету, лексиканы белү.
	
	
	

	25
	Мирхәйдәр Фәйзи “Галиябану”
	1
	Материалны ныгыту
	Өй эше тикшерү. Әсәрне кычкырып уку, аңлауны тикшерү, әңгәмә үткәрү, эчтәлекне сөйләү, текст биремнәрен үтәү, сайлап уку, сүзлек эше. Текст эчтәлегенә карата бирелгән сорауларга җавап бирү. Сөйләм телен үстерү. Әсәренең идея-тематикасын ачыклау. Әсәргә үзбәя бирә белү, 
	Тест
	
	

	26
	Т.Миңнуллин “Моңлы бер җыр”
	1
	Яңа материалны өйрәтү
	Өй эше тикшерү. Әдипнең тормышы һәм иҗаты турында сөйләү. . Әңгәмә кору. Өзекләрне   эчтән   һәм кычкырып уку (сәнгатьлелеккә игътибар итү). Ярдәмче сорауларга нигезләнеп, аңа бәя бирү. Язучының тормыш юлы һәм  иҗатының төп фактларын истә калдыру. Кыскача эчтәлеген сөйләү. Образларга бәя бирү, сурәтләү алымнарын белү, бәяләү.
	План
	
	

	27
	Т.Миңнуллин “Моңлы бер җыр”
	1
	Катнаш дәрес.
	Өй эше тикшерү. Әңгәмә кору. Сүзлек  өстендә эш. Әсәрне кычкырып уку, 
аңлауны тикшерү.  Кешенең батыр булып формалашуы.Кыскача эчтәлеген сөйләү, бәя бирү, сурәтләү алымнарын белү.
	.
	
	

	28
	20 нче гасыр татар шигърияте. Р.Фәйзуллин.
	1
	Яңа материалны өйрәтү
	Өй эше тикшерү. Язучының тормыш юлы Һәм иҗаты турында белешмә. Әңгәмә кору. 
Язучының тормыш юлы һәм  иҗатының төп фактларын истә калдыру. Төп образны дөрес билгеләү. Ак шигырьгә аңлатма бирү.
	Ак шигырь язу.
	
	

	29
	Г.Рәхим иҗаты
	1
	Катнаш дәрес.
	Өй эше тикшерү. Әңгәмә кору. Сүзлек өстендә эш. Әсәрнең теле турында сөйләшү. Укытучы җитәкчелегендә бергәләп анализлау, нәтиҗә ясау.
Фикерләү сәләтен үстерү. Әсәргә үзбәя бирә белү, аларда язучының үз тормышы чагылуын аңлау.
	
	
	

	30
	Р.Гаташ иҗаты
	1
	Яңа материалны өйрәтү
	Өй эше тикшерү. Тормыш юлы һәм иҗаты  турында төшенчә, презентация карау.  Сүзлек өстендә эш. Әңгәмә кору. Өзекләрне эчтәлеген аңлап уку. Язучы иҗатына күзәтү ясау, ярдәмче сорауларга нигезләнеп, аңа бәя бирү.
Язучының тормыш юлы һәм  иҗатының төп фактларын истә калдыру. Нуриянең эш - хәрәкәтенә бәя бирү, сурәтләү алымнарын белү, бәяләү.
	Тест. 10мин
	
	

	31
	Р.Мингалим, Р.Вәлиев иҗаты
	
	Материалны ныгыту
	Өй эше тикшерү. Эчтән һәм кычкырып уку. Әңгәмә-анализ.Сүзлек өстендә эш. 

Образларга характерис​тика, геройларның төп сыйфатларын билгеләү. Әсәрнең  тормышчанлыгын мисаллар белән дә​лилләү.
	Тест, 10мин

Шигырь ятлау.
	
	

	32
	Татар хикәяләре
	1
	Катнаш дәрес.
	Өй эше тикшерү. Укытучы сүзе, сүз​лек өстендә эш, поэманы сәнгатьле уку. Геройның  кичерешләрен сурәтләү алым​нары турында әңгәмә. 
	Проект.
	
	

	33
	Тәрҗемә әсәрләр. Куприн “Олеся”
	1
	Яңа материалны өйрәтү
	Өй эше тикшерү. Язучының тормыш юлы һәм  иҗатының төп фактларын истә калдыру. Текст эчтәлегенә карата бирелгән сорауларга  җавап бирү, укыган әсәрне бәяли белү, 
сөйләм телен баету, лексиканы белү.
	
	
	

	34
	Әдәби музейлар.
	1
	Катнаш дәрес.
	Өй эше тикшерү. Монологик һәм диалогик сөйләм үстерү. Экскурсия ясау.
	
	
	

	35
	Л.Шагыйрьҗан. Рухи икмәк.
	1
	Катнаш дәрес.
	Өй эше тикшерү, сораулар буенча әң​гәмә, укытучы сүзе, монологик сөйләм. Ел буе укыганнар турында фикер алышу. 
	
	
	


